《题李如愚太白把酒问月图》
元代·邓雅

把酒问明月，今古悠悠几圆缺。月轮虽缺有时圆，人似浮沤还月灭。

团团桂树摇天风，琼楼剧饮歌吹濛。举杯邀月月在手，何用捉月波涛中。

我愿生年一千岁，与子同醒复同醉。不须步月向蟾宫，群玉峰头共游戏。

作者简介：邓雅（1328—？），字伯言，江西峡江县（明初峡江地域属新淦县）人，曾中元代明经科。明洪武中，以郡举入京。太祖命赋钟山诗，稿既呈，其中一联，太祖大喜，以手拍案高诵之。雅以为帝怒，惊死于墀下，扶至东华门始醒。授谕德，寻辞归。与梁寅（新余名士）友善，讲学于石门山中。邓雅工诗，气味冲澹，颇有自然之致，以能诗而鸣东南。著有《玉笥集》九卷，凡数百篇，录于《四库全书》。